                                                                                                                                                       Anexa  nr. 1 
CAIET DE SARCINI
PRIVIND LICITAREA CONCESIONARII TERENURILOR DIN DETA, SITUATE  ÎN  ZONA TERMAL, ÎN VEDEREA CONSTRUIRII DE LOCUINȚE INDIVIDUALE CONFORM PUZ APROBAT

Capitolul I

Dispoziţii generale
Art. 1. Prezentul caiet de sarcini a fost stabilit pe baza legislaţiei în vigoare, în conformitate cu art. 129, alin. (2), litera c) și alin. (6), litera b), art. 362 din O.U.G. nr. 57/2019 privind Codul Administrativ şi Legea nr. 50/1991, republicată, Legea nr.50/1991, republicată, şi precizează condiţiile minime în care trebuie să se desfăşoare licitaţia de concesionare a terenurilor din Zona Termal, în vederea construirii de locuinţe individuale conform PUZ aprobat.

Capitolul II

Obiectul licitaţiei
Art. 2. Obiectul licitaţiei îl constituie concesionarea terenurilor din Zona Termal, în vederea construirii de locuinţe individuale conform PUZ aprobat.

Datele de identificare a imobilului

AMPLASAMENTUL TERENULUI – terenul supus concesionării pe durata existenței construcţiilor este situat în partea de vest a oraşului Deta între ŞTRANDUL TERMAL şi locuinţele existente în intravilanul oraşului, fiind liber de construcţii. Terenul a fost parcelat în loturi cu suprafeţe cuprinse între 270-369 mp.

Folosinţa actuală a terenului este curţi construcţii iar prin studiul pedologic s-a estimat în cea mai mare parte categoria a III-a de calitate. 

Încadarea în P.U.G.

Pe aceste terenuri se pot construi conform unor soluţii urbanistice propuse prin P.U.Z. (plan urbanistic zonal) locuinţe de tip casă familială în regim de înălţime P+M, P+1 etaje, şi un regim de aliniere retras faţă de aliniamentul stradal. Se va urmări ca gradul de ocupare a terenurilor (P.O.T) respectiv coeficienţii de utilizare a terenurilor (C.U.T.) rezultaţi în urma construirii să se încadreze în normele legale. Fiecare locuinţă va avea asigurat cel puţin un loc de staţionare în interiorul lotului(sau garaj).

Utilități

Zona de locuinţe are reţeaua electrică, reţeaua de gaz, reţeaua de alimentare cu apă şi canalizare.

Circulaţii

Terenul propus licitaţiei pentru construire locuinţe individuale se află în Zona Termal. În interiorul zonei de locuinţe circulaţia se va asigura prin 3 străzi colectoare  şi mai multe străzi secundare care asigură acces la toate loturile existente.

Descriere loturi

Loturile au fost împărţite conform P.U.Z. “ANSAMBLU DE LOCUINŢE ZONA TERMAL DETA”, aprobat prin Hotărârea Consiliului Local Deta.

Suprafaţa terenului

Suprafaţa terenului concesionat este în funcţie de fiecare parcelă licitată. Se pot concesiona prin licitaţie cel mult două parcele alăturate de către fiecare participant pe care urmează a se construi o locuinţă conform regulamentului aprobat în zonă. După licitaţie adjudecătorul va încheia cu Oraşul Deta contractul de concesiune în termen de 20 de zile de la data adjudecării şi va solicita emiterea autorizaţiei de construire în conformitate cu Legea nr. 50/1991 cu modificările și completările ulterioare şi va începe construcţia în termen de cel mult 1 an de la data obţinerii actului de concesionare al terenului.

Capitolul III

Sarcinile concesionarului în domeniul investiţiilor

Art. 3. Concesionarul va realiza lucrările obiectivului de investiţie pe terenul concesionat, respectiv locuinţă familială, conform Planului de urbanism zonal, a Planului de Urbanism General al Oraşului Deta şi a Regulamentelor de urbanism aprobate.

Capitolul IV

Regimul bunurilor concesionate

Art. 4. (1) Bunul concesionat se preia pe bază de proces verbal de predare primire.

 (2) După edificarea construcţiei şi intabularea obiectivului de investiţii în cartea funciară concesionarul poate solicita cumpărarea terenului concesionat.               

Capitolul V

Redevenţa

Art. 5. PREŢUL DE PORNIRE LA LICITAREA CONCESIONĂRII UNEI PARCELE DE TEREN ÎN ZONA TERMAL CONFORM H.C.L. Nr. 181/17.12.2024 ESTE:

4,79 lei/mp./an                                
Preţ pornire licitaţie = 4,79 lei/mp./an 

Pas licitație 10% = 0,48 lei

Garanţia de participare = 100 lei și se restituie        

Taxa participare licitatie = 150 lei și nu se restituie.

Cv caietului de sarcini = 30 lei.

Garanţia şi taxa de participare se vor achita la Serviciul contabilitate al Primăriei Deta cu o zi înainte de organizarea licitaţiei ora 14,00. Taxa de participare nu se restituie. Garanţia de participare se va restitui celui care nu adjudecă, de către Serviciul Buget contabilitate al Primăriei oraşului Deta după încheierea contractelor de concesionare.
- Preţul concesiunii este o redevenţă.

            - Plata redevenţei se va face trimestrial cel mai târziu până la expirarea lunii pentru care se face plata, ultima rată pe 25.11. a anului în curs.

- Redevenţa se va modifica in funcţie de Hotărârea Consiliului local al oraşului Deta.
            - Neplata redevenţei la termen autorizează pe locator a cere rezilierea contractului şi plata de daune.

Condiţiile de eligibilitate pe care trebuie să le îndeplinească participanţii sunt:

- pentru persoane juridice: acte doveditoare ale calităţii de agent economic autorizat (copie CUI, autorizaţii de functionare), copii acte de identitate atât pentru reprezentanţii societăţii cât şi pentru împuterniciţii acestora, precum şi împuternicirea de reprezentare.

- dovada privind datoriile la bugetul local al oraşului Deta (certificat de atestare fiscala eliberat de Serviciul Buget, contabilitate, impozite şi taxe Deta) în original sau copie legalizată, din care să reiasă ca participantul nu are datorii la bugetul local. 

- pentru persoane fizice: copii acte de identitate şi imputernicirea legalizată a reprezentanţilor care participă la licitaţie.

- dovada privind datoriile la bugetul local al oraşului Deta (certificat de atestare fiscala eliberat de Serviciul Buget, contabilitate, impozite şi taxe Deta) în original sau copie legalizată, din care să reiasă ca participantul nu are datorii la bugetul local. 

- chitanţele doveditoare ale intrării în posesia caietului de sarcini şi ale plăţii taxei de participare la licitaţie şi garanţiei de participare la licitatie.

- să nu fi refuzat încheierea unui contract şi/sau preluarea unui bun proprietatea Oraşului Deta, în urma unei licitaţii organizate anterior ;

- să nu i se fi reziliat un contract de concesiune, locaţiune având ca obiect un bun proprietatea Oraşului Deta, ca urmare a neîndeplinirii culpabile a obligaţiilor contractuale.

Capitolul VI

Durata concesiunii

Art. 6. Perioada de concesionare - pe o perioadă de 49 ani, cu posibilitatea de prelungire prin act adiţional, pentru o perioadă egală cu cel mult jumătate din durata sa iniţială, dacă sunt întrunite, cumulativ, următoarele condiţii:

a) concesionarul a achitat redevența la termenele convenite

b) concesionarul a respectat, fără excepţii, toate celelalte clauze contractuale

            c) concesionarul nu este înregistrat cu debite la bugetul de stat, bugetul local, bugetul asigurărilor sociale de stat, bugetele fondurilor speciale, etc.

            d) concesionarul nu a fost sancţionat vreodată prin acte ale organelor abilitate să controleze modul în care a folosit terenul

e) concesionarul nu se află în procedura de dizolvare ori lichidare, după caz

f) concesionarul nu se află în procedura insolvenţei

g) concesionarul prezintă dovada solvabilităţii.







Capitolul VII

Clauze referitoare la încetarea contractului de concesiune

Art. 7. Prezentul contract de concesiune încetează în următoarele situaţii:

a) în cazul în care interesul naţional sau local o impune;

b) în cazul nerespectării obligaţiilor contractuale, prin reziliere;

c) la dispariţia dintr-o cauză de forţă majoră, a bunului concesionat sau în cazul imposibilităţii obiective a concesionarului de a-l exploata, prin renunţare;

d) la  expirarea  duratei stabilite în contract, dacă părţile nu convin, în scris, prelungirea acestuia, în condiţiile legii;
e) alte  cauze de încetare a  contractului de  concesiune, fără a  aduce atingere clauzelor şi condiţiilor reglementate de lege.
Capitolul VIII

Alte clauze

Art. 8. (1) Concesionarul să folosească bunul concesionat după destinaţia care rezultă din contract, certificat urbanism, respectiv construirea unei case de locuit.
(2) Schimbarea destinaţiei fără avizul Consiliului local atrage de drept rezilierea contractului.

(3) Să execute la timp şi în bune condiţii lucrările ce-i revin.

(4) Conform Legii nr.50/1991, cu completările si modificările ulterioare concesionarul adjudecător  va solicita eliberarea autorizaţiei de construire şi va începe execuţia casei de locuit în perioada de 1 an de zile de la data obţinerii actului de concesionare al terenului.

(5) Valabilitatea certificatului de urbanism este de 12 luni.
(6) Perioada de valabilitate a autorizaţiei de construire este de 12 luni de la data emiterii interval în care solicitantul este obligat să înceapă lucrările.

(7) În cazul în care, justificat, lucrările nu încep în perioada de valabilitate a autorizaţiei de construire cu 15 zile înaintea expirării acesteia, valabilitatea autorizaţiei se poate prelungi o singură dată pentru o perioadă nu mai mare de 12 luni.

(8) Durata executării lucrărilor, care reprezintă timpul fizic necesar pentru realizarea efectivă a lucrărilor de construcţii autorizate  este de 24 luni  începând cu data anunţată a începerii lucrărilor, iar valabilitatea autorizaţiei se extinde pe toată durata de execuţie a lucrărilor prevăzută prin autorizaţie.

(9) Dupa edificarea construcţiei (cel puțin în stadiu de fundație) şi înscrierea în cartea funciară de către concesionar acesta va putea solicita cumpărarea terenului in conformitate cu legislaţia în vigoare.
(10) Documentaţia pentru obţinerea autorizaţiei de construire se va proiecta şi executa în conformitate cu normativele şi legile în vigoare şi cu avizul tuturor  instituţiilor interesate din zonă. 

(11) Concesionarul suportă sarcinile si impozitele asupra bunului concesionat

(12) Concesiunea se transmite unui terţ prin înstrăinarea construcţiei.

(13) Predarea  efectivă a terenului concesionat se va face de Primaria oraşului Deta.
Capitolul XI

Dispoziţii finale

Art. 9. (1) La licitaţiile organizate pentru concesionarea terenurilor din Zona Termal Deta poate participa orice persoană fizică sau juridică, română sau străină căreia nu îi este interzis prin lege sau regulament acest lucru.

 (2) Nu pot participa la licitaţie persoanele care au adjudecat un teren în Zona Termal şi cărora le-a fost reziliat contractul de concesiune pentru neîndeplinirea condiţiilor impuse prin acesta. 

Art.10. (1) Caietul de sarcini este pus în vânzare de către Primăria oraşului Deta la sediul său, situat în oraşul Deta, str.Victoriei nr.32, de luni până vineri între orele 08.00-14.00, persoane de contact, ing.Toma Ivana, Nuică Olivera din cadrul Serviciului Urbanism.

(2) Preţul caietului de sarcini  este stabilit la valoarea de 30 lei.

